tomron87/hebrew-wikipedia-sentences-corpus huggingface dataset:
בכך הרחיק את מונגוליה החיצונית מחזונו של פון אונגרן, שהחל לחפש מקורות תמיכה אחרים.
יפן, שהסובייטים האמינו שתמכה בפון אונגרן באופן נרחב, הטילה ספק ביכולתו הצבאית של פון אונגרן.
גם אדוני המלחמה הסינים, אליהם פנה פון אונגרן, דחו את תוכניותיו, ובהם אפילו ג'אנג דזוו-לין ששלט אז ברוב מנצ'וריה, לו הציע פון אונגרן את כס המלוכה של אימפריה היפותטית שתשתרע עד מרכז אסיה.
פון אונגרן לא התערב בענייני מונגוליה וסייע למונגולים רק בכמה נושאים לפי פקודותיו של חאן בוגד.
מתיישבים רוסים, לעומת זאת, סבלו מיחס אכזרי מצד לשכת המשטרה החשאית של פון אונגרן, בראשות סיפאילוב.
רשימת האנשים שידוע שנהרגו בהוראת פון אונגרן או על ידי אחרים, הן ברוסיה והן במונגוליה, כוללת 846 בני אדם שניתן לאשר בוודאות שנרצחו.
קשיחותו הבלתי פוסקת של פון אונגרן תרמה לחוסר שביעות רצון שפרץ מאוחר יותר במרד בקרב חייליו.
לכידתו של פון אונגרן וסופו
הבולשביקים החלו להסתנן למונגוליה זמן קצר לאחר מהפכת אוקטובר.
בשנת 1921 פלשו יחידות שונות של הצבא האדום למונגוליה כדי להביס את פון אונגרן.
הכוחות כללו את המנהיג המונגולי האדום דמדין סוחבאטאר.
הסובייטים החלו גם לתמוך במפלגה הקומוניסטית המונגולית שזה עתה הוקמה ובפרטיזנים שלה בפעולות נגד פון אונגרן והממשלה.
מרגלים ויחידות הסחה קטנות יותר המשיכו להפיץ טרור כדי להחליש את כוחותיו של פון אונגרן.
פון אונגרן ארגן משלחת לפגוש את הכוחות הללו בסיביר ולתמוך במרידות אנטי-בולשביקיות מתמשכות.
פון אונגרן האמין שיש לו את התמיכה העממית הבלתי מעורערת של המקומיים בסיביר ובמונגוליה, אך לא הצליח לחזק את חייליו כראוי, למרות שהיה בנחיתות מספרית גדולה וגם הנשק והחימוש שהיו ברשותו נפלו בהרבה מאלה של יריביו.
פון אונגרן לא ידע שהאדומים דיכאו בהצלחה את המרידות בסיביר ושהמדיניות הכלכלית הסובייטית התרככה זמנית עם הנהגת המדיניות הכלכלית החדשה על ידי לנין.
עם הגעתו של פון אונגרן לסיביר, התנדבו כמה איכרים מקומיים וקוזקים להצטרף אליו.
דיוויזיית הפרשים האסייתית חולקה באביב לשתי חטיבות: אחת בפיקודו של לויטננט גנרל פון אונגרן והשנייה בפיקודו של מייג'ור גנרל רזוחין.
חטיבתו של רזוחין פתחה בחודש מאי בפשיטה מעבר לגבול הרוסי, ממערב לנהר סלנגה.
חטיבתו של פון אונגרן עזבה את אורגה ונעה באיטיות לכיוון העיירה טרויצקוסאבסק (כיום קיאכטה, בבוריאטיה).
בינתיים העבירו האדומים מספר רב של חיילים לכיוון מונגוליה מכיוונים שונים.
היה להם יתרון עצום בציוד (מכוניות משוריינות, מטוסים, רכבות, סירות תותחים, תחמושת, עתודות אנושיות וכו') ובמספר החיילים.
כתוצאה מכך הובס פון אונגרן בקרבות שהתרחשו בין ה-11 ל-13 ביוני, והוא נכשל בניסיונו לכבוש את טרויצקוסאבסק.
כוחות משולבים של בולשביקים ומונגולים אדומים נכנסו לאורגה ב-6 ביולי 1921 לאחר מספר התכתשויות קטנות עם יחידות המשמר של פון אונגרן.
לאחר שהצבא האדום הביס את פון אונגרן-שטרנברג, החלו כוחות סיניים בטיהור שיטתי של שרידי כוחותיו.
גם יחידות של הצבא האדום עם יחידות מונגוליות עסקו בהשמדת הכוחות הנותרים של פון אונגרן-שטיינברג.
הטיהור היה אכזרי; כוחות סיניים טבחו בכוח של רוסים לבנים שמנה 350 חיילים, בפיקוד קולונל קאזגראנדי, במדבר גובי; מן הכוח נותרו רק שתי יחידות, בנות 42 חו-35 חיילים, שהצליחו להיכנע.
באוליאסטי , במערב מונגוליה, הוכו חיילים בוריאטיים למוות באלות על ידי חיילים מונגוליים אדומים.
למרות שהצליחו לכבוש את אורגה, לא הצליחו הכוחות האדומים בשלב זה להביס את כוחו העיקרי של פון-אונגרן-שטרנברג, הדיוויזיה האסיאתית.
פון אונגרן נערך מחדש, והתכוון לפלוש בראשות 3,000 חיילים אל חבל עבר הבאיקל, מעבר לגבול רוסיה-מונגוליה.
פון אונגרן קיווה לתמיכה מצד מנהיג הלבנים, גריגורי סמיונוב ומצד היפנים, אך אלו לא ששו לסייע לו.
הסובייטים הכריזו על משטר צבאי באזורים שאליהם היו הלבנים צפויים לפלוש, כולל ורכנודינסק (כיום אולן-אודה, בירת בוריאטיה).
חייליו של פון אונגרן כבשו יישובים רבים.
עם זאת, פון-אונגרן הבין, ככל שהתקדמה המערכה, שהמתקפה שלו לא הייתה מוכנה ושכוחות אדומים גדולים מתקרבים.
ב-2 באוגוסט 1921 החל את נסיגתו למונגוליה, שם הצהיר על נחישותו להילחם בקומוניזם.
חייליו של פון אונגרן רצו לנטוש את המאמץ המלחמתי, לנוע לכיוון מנצ'וריה ולהצטרף למהגרים רוסים אחרים, אך עד מהרה התברר שלפון-אונגרן היו רעיונות אחרים.
הוא רצה לסגת לחבל טובה ומשם לנוע לטיבט.
הכוחות בפיקודו של פון-אונגרן מרדו למעשה, ורקמו מזימות להרוג את מפקדיהם.
לאחר ניסיון התנקשות בחייו, ב-18 באוגוסט, הצליח פון-אונגרן לחמוק מהקושרים ונסוג ליחידה שהורכבה אך ורק מחיילים מונגולים מקומיים.
הם לא רצו להסתכן, לא רצו למסור את פון אונגרן אך גם לא לשמור עליו או להרוג אותו.
הם השאירו אותו משותק ונמלטו.
ב-20 באוגוסט נתפס פון אונגרן על ידי יחידה רוסית, בפיקודו של פיוטר שצ'טינקין .
לאחר משפט ראווה שנמשך 6 שעות ו-15 דקות, ב-15 בספטמבר 1921, נידון פון-אונגרן למוות, בהוצאה להורג על ידי כיתת יורים.
גזר הדין בוצע באותו לילה בנובוניקולייבסק (כיום נובוסיבירסק).
כאשר נודע דבר מותו של פון-אונגרן שטרנברג, ציווה הבוגד חאן לקיים תפילות לזכרו במקדשים בכל רחבי מונגוליה.
למרות שגדל כלותרני, משיכתו למיסטיקה והתעניינותו באזוטריה המזרחית הובילו אותו לחקור דתות שונות.
עם זאת, פון-אונגרן היה אנטישמי קיצוני, וסביר להניח שקרא את הספר האנטישמי הפרוטוקולים של זקני ציון.
הוא הורה לטבוח בכל יהודי מונגוליה, וכשכבש את אורגה בזז והרס חנויות יהודיות.
הוא לא ביסס גם לענות ולהרוג מי מחייליו שהסתבר שהם יהודים.
לאחר שכבש את אורגה אישר לחייליו שלושה ימים של טבח וביזה בעיר.
לאחר שלושת הימים הללו הורה לחייליו להפסיק את הטבח, אך לא כלל בהוראה זו את היהודים, מפני שטען כי אין שום חוק שמגן עליהם.
בהשפעתן של האמונות והדתות של המזרח הרחוק, כמו הבודהיזם, האמין פון-אונגרן שטרנברג שהוא גלגול נשמתו של ג'ינגיס חאן, והפילוסופיה שלו הייתה שילוב ייחודי של לאומיות רוסית עם אמונות מונגוליות וסיניות.
פרופסור ג'ון ג'נינגס, מרצה להיסטוריה באקדמיית חיל האוויר של ארצות הברית, טען ב-2022 טען שפון-אונגרן שטרנברג היה אחד מן המנהיגים הצבאיים הגרועים ביותר בהיסטוריה.
מערכותיו במנוגוליה היו, במקרה הטוב, מאמץ דון קישוטי להקים מחדש אימפריות שגוועו.
מסעות המלחמה של פון-אונגרן היו רוויים באכזריות ובאלימות שהופנו גם כלפי חייליו וגם כלפי האוכלוסייה האזרחית.
באופן אירוני, התנהלות זו סייעה לאדומים להרחיב את גבול ההשפעה של הקומוניזם הסובייטי, מהלך שפון-אונגרן התנגד לו בחריפות.
מסעותיו למונגוליה וכיבוש אורגה, על ידי הדיפת הסינים אל מחוץ למדינה, השמידו גם את הכוח היחיד באזור שהיה יכול להתמודד עם הצבא האדום, והפכה את פלישת הסובייטים לאזור לבלתי נמנעת.
הקמתה של הרפובליקה המונגולית העממית ב-1924, לאחר מותו של הבוגד חאן, הייתה בלתי נמנעת, לדבריו של ג'נינגס.
רומן רומננקו הוא קוסמונאוט רוסי.
רומן רומננקו הוא בנו של הקוסמונאוט יורי רומננקו.
רומן רומננקו נולד בעיירה שצ'ולקובו בקרבת מוסקבה למשפחה של קוסמונאוט.
בשנת 1986 הוא סיים לימודי בית ספר בעיר הכוכבים.
בשנת 1988 הוא סיים פנימיה לקצינים בלנינגרד והתקבל ללימודים בבית ספר של חיל האוויר הסובייטי.
לאחר קבלת הסמכה כטייס רומננקו שירת ביחידות החיל.
בינואר 1998 רומננקו החל קורס במרכז גגארין להכשרת קוסמונאוטים.
ביולי 2008 הוא קיבל מינוי למשלחת מס' 20 לתחנת החלל בין-לאומית (גנאדי פדאלקה היה מפקד צוות).
רומננקו היה מפקד טיסה סויוז TMA-15 שהביאה לתחנת החלל את חברי הצוות.
לאחר סיום עבודת המשלחת רוממנקו עבר למשלחת מס' 21 לתחנת החלל הבין-לאומית (פרנק דה ווין היה מפקד המשלחת) הוא חזר לכדור הארץ לאחר 187 ימים בחלל.
בשנת 2008 הוא קיבל מינוי למשלחת מס' 34 לתחנת החלל הבין-לאומית (קווין פורד היה מפקד המשלחת).
בסיום עבודת המשלחת רומננקו עבר למשלחת מס' 35 לתחנת החלל הבין-לאומית (כריס הדפילד היה מפקד המשלחת).
במהלך שהות בתחנת החלל רומננקו ביצע פעילות חוץ רכבית באורך של כ-6.5 שעות.
הוא חזר לכדור הארץ לאחר 145 ימים בחלל.
בשנת 2013 לאחר קבלת ממצאים רפואיים רוממנקו סיים את החברות בצוות קוסמונאוטים.
בשנת 2015 רומננקו נבחר לחברי הדומה השישית מטעם מפלגת רוסיה המאוחדת.
בשנת 2021 הוא נבחר מחדש.
לאחר פלישת רוסיה לאוקראינה בפברואר 2022 רומננרו נכלל ברשימת עיצומים של האיחוד האירופי, קנדה, ארצות הברית ומדינות נוספות.
רומן פרס (נולד ב-22 בנובמבר 1969) הוא ראש עיריית יקנעם עילית.
פרס נולד בבאקו (כיום באזרבייג'ן) ועלה לישראל באוגוסט 1991. התיישב ביקנעם עילית ומאז הוא מתגורר במקום.
בתחילה עבד במפעל אסם כפועל אריזה ולאחר מכן קודם בהדרגה בתפקידים במפעל.
ב-1998 נבחר למועצת עיריית יקנעם עילית.
בשנים 2000–2001 היה אחראי במועצה מקומית מעלה עירון, עוזר מנכ"ל בחברת עמידר.
יזם את השירות לאומי אזרחי המעודד לגיוס בני נוער מהמגזר היהודי והדרוזי שלא התגייסו לצבא.
משנת 2003 כיהן כסגן ראש עיריית יקנעם עילית.
בנוסף לתפקידו כסגן ראש העיר בפועל, כיהן במגוון תפקידים כגון: מחזיק תיקי נוער וצעירים, קידום מעמד הילד, אזרחים ותיקים וקליטת העלייה והרשות לביטחון קהילתי.
ואף כמ"מ יו"ר הוועדה המקומית לתכנון ובנייה.
בבחירות ב-2024, עם פרישתו של ראש העיר סימון אלפסי, התמודד פרס על ראשות עיריית יקנעם עילית מטעם סיעת "רומן פרס ומשפחת יקנעם" מול לאה פדידה ונבחר לראשות העיר.
פרס נשוי לטניה ואב לשלושה ילדים.
רומן קרצב (כץ) היה קומיקאי ושחקן קולנוע וטלוויזיה סובייטי-רוסי-יהודי.
רומן כץ (קרצב) נולד בשנת 1939 באודסה (אז בתחומי ברית המועצות כיום באוקראינה) למשפחה יהודית.
אביו היה כדורגלן ובהמשך שופט כדורגל ומאמן.
שפת דיבור בבית המשפחה היה יידיש.
עד לשנת 1941 הם התגוררו בטירספול בו אב המשפחה היה בסגל קבוצת כדורגל.
לאחר פלישת נאצים לברית המועצות אב גויס לשורות הצבא האדום, אם המשפחה עם שני ילדים נמלטה לאומסק.
סבים וסבתות נותרו באודסה ולא שרדו את הכיבוש.
לאחר סיום הלחימה משפחה חזרה לאודסה.
בשנת 1956 סיים בית ספר ועבד כאיש תחזוקה בבית חרושת.
בערבים הוא שיחק בתיאטרון חובבים בו הכיר את מיכאיל ז'בנצקי שכתב מלל להצגות ואת ויקטור אילצ'נקו איתו הוא הופיע כדואט.
בשנת 1961 הוא עבר ללנינגרד והצטרף לתיאטרון של ארקדי רייקין.
לפי המלצתו הוא לקח שם במה "קרצב".
בשנת 1964 לתיאטרון זה הצטרף מיכאיל ז'בנצקי.
בשנת 1969 קרצב, אילצ'נקו וז'בנצקי חזרו לאודסה.
קרצב ואילצ'נקו הופיעו בהצגות רבות עם טקסטים שנכתבו על יד ז'בנצקי וזכו לפופולריות גדולה בברית המועצות.
בשנת 1979 הם הצטרפו לתיאטרון להצגות קצרות במוסקבה.
ביחד הם זכו במספר פרסים.
בשנת 1992 אילצ'נקו נפטר וקרצב החל להופיע בסטנד אפ.
קרצב החל להצטלם בסרטי קולנוע בשנת 1971. הוא שיחק בעשרות סרטים, בחלקם בתפקיד ראשי.
על פעילותו רבה בתחום עיסוק קרצב קיבל מספר עיטורים ופרסים.
בשנת 1999 הוענק לו תואר אמן העם של הפדרציה הרוסית.
בשנת 2013 הוא קיבל פרס על מפעל חיים של פדרציית הקהילות היהודיות של רוסיה.
קרצב נפטר בשנת 2018 במוסקבה ונטמן בבית העלמין טרויקורובסקויה.
רומן רבינוביץ' (נולד בשנת 1985 בטשקנט, אוזבקיסטן) הוא פסנתרן ישראלי.
רבינוביץ' נולד בשנת 1985 בטשקנט שבאוזבקיסטן והחל את לימודי הפסנתר בגיל 6 בהדרכת אימו.
הוא עלה עם משפחתו לישראל בשנת 1994 ולמד בבית הספר למוזיקה על שם בוכמן-מהטה בתל אביב בכיתתו של אריה ורדי.
הוא השלים את התואר הראשון במכון קרטיס למוזיקה בפילדלפיה, שם למד אצל סימור ליפקין וקלוד פרנק, ואת התואר השני בבית הספר ג'וליארד בניו יורק אצל רוברט מקדונלד.
רבינוביץ' זכה במקום השני, הגבוה ביותר באותה שנה, בתחרות ארתור רובינשטיין הבינלאומית לפסנתר 2008. כמו כן זכה באותה תחרות בפרסים נוספים: פרס הישראלי המצטיין, פרס הקונצ'רטו הקלאסי ופרס הביצוע הטוב ביותר ליצירה ישראלית.
קודם לכן זכה בתחרות אנימאטו לפסנתר בפריז (2007).
הוא הופיע בארצות הברית, אירופה וישראל במקומות כמו גוונדהאוס בלייפציג, ויגמור הול בלונדון, אולם זאנקל בקרנגי הול ואולם אליס טאלי במרכז לינקולן בניו-יורק, מוזיאון המטרופוליטן לאמנות, מרכז ג'ון פ' קנדי לאמנויות הבמה בוושינגטון, האולם הגדול בקונסרבטוריון של מוסקבה וה בפריז.
רבינוביץ' הופיע כסולן עם , תזמורת רשות השידור הקוריאנית בסיאול, התזמורת הפילהרמונית של באפלו, התזמורת הפילהרמונית של פראג, התזמורת הסימפונית של לובוק, התזמורת הסימפונית של אן ארבור, התזמורת הפילהרמונית של ריברסיייד, ועוד.
כמו כן הופיע ברסיטלים באגודת הרסיטלים של ונקובר, בסדרת קונצרטי המאטינה של סינסינטי, באגודת שופן בסנט פול, בתיאטרון וולטר רידה, ב בקארדיף, בסדרת הפסנתר באולם המלכה אליזבת בלונדון ובאקדמיה למוזיקה על שם פרנץ ליסט בבודפשט.
הוא הופיע גם באיטליה, באוסטריה ובנורווגיה.
בישראל הופיע רבינוביץ' כסולן עם כל התזמורות הישראליות, לרבות הפילהרמונית הישראלית.
הופעתו הראשונה עם התזמורת הפילהרמונית הישראלית בניצוחו של זובין מהטה הייתה עוד לפני יום-הולדתו ה-11. מאז, הופיע עם התזמורת ומהטה שוב בשנים 1999 ו-2003. הוא קיים שיתופי פעולה בקונצרטים קאמריים עם הרביעייה הדורית ועם רביעיית אריאל.
ביצע את מכלול הסונאטות לכינור ולפסנתר של בטהובן יחד עם הכנרת ליזה פרשטמן במרכז למוזיקה קאמרית של הקונסרבטוריון הישראלי למוסיקה תל אביב ושב לשתף איתה פעולה גם בקונצרטים באירופה ובארצות הברית.
רבינוביץ' הופיע בסיורי קונצרטים בחו"ל עם הקאמרטה הישראלית ירושלים ועם התזמורת הסימפונית חיפה.
הרסיטל בביצועו שהקליט ערוץ מצו הצרפתי בשנת 2009 שודר ב-66 מדינות בפני מיליוני צופים.
הוא נבחר על ידי אנדרש שיף לסדרת "Building Bridges" שמיועדת לקדם פסנתרנים צעירים יוצאי דופן.
במסגרת זאת הופיע בסדרת רסיטלים בטונהאלה בציריך, בברלין, בניו-יורק וב.
כמו כן השתתף בפסטיבלים ידועים, ביניהם פסטיבל מרלבורו, , פסטיבל דאבוס, פסטיבל מקלנבורג-מערב פומרניה, פסטיבל מנוחין בגשטאד ופסטיבל האביב בפראג.
הוא זכה במלגות של קרן ריץ', קרן רונן, קרן התרבות אמריקה-ישראל וקרן צפונות תרבות.
הוא זכה בתחרות על שם פרנק פלג ובתחרות השנתית של האקדמיה הישראלית למוזיקה תל אביב.
רבינוביץ' זכה לשבחי הניו-יורק טיימס על "רגישות ורגש יוצאי דופן".
מבקרים שונים שבחו את "החיות והווירטואוזיות" שלו ואת "בהירות הביצוע המושלם".
רוֹמָן פול ז'אן-מישל פֶּרוֹ הוא כדורגלן צרפתי המשחק בעמדת המגן השמאלי בקבוצת ליל מהליג 1.
פרו נולד בטולוז בשנת 1997, והחל לשחק כדורגל בקבוצת הנוער המקומית בלאניאק, בשנת 2007.
בשנת 2014, הצטרף פרו לקבוצת הנוער של ניס.
שנתיים לאחר מכן, הוא הצטרף לשורות קבוצת הבוגרים של המועדון.
ב-8 בדצמבר 2016, ערך פרו את הופעת הבכורה שלו בניס בליגה האירופית נגד קרסנודאר.
באוגוסט 2018, עבר פרו בהשאלה לעונה אחת לפריז.
ב-14 בספטמבר 2018, הוא ערך את הופעתו הראשונה עבור המועדון בתיקו 0–0 נגד אז'אקסיו.
ב-22 בספטמבר 2018, פרו כבש את שער הבכורה שלו עבור פריז בניצחון 2–1 נגד מץ.
באוגוסט 2019, חתם פרו על חוזה לארבע שנים בברסט.
ב-10 באוגוסט 2019, הוא ערך את הופעתו הראשונה עבור המועדון בתיקו 1–1 נגד טולוז.
ב-13 בספטמבר 2020, פרו כבש את שער הבכורה שלו עבור ברסט בניצחון 2–0 על דיז'ון.
ב-2 ביולי 2021, חתם פרו על חוזה לארבע שנים בסאות'המפטון.
ב-14 באוגוסט 2021, הוא ערך את הופעת הבכורה שלו בפרמייר ליג עבור סאות'המפטון בהפסד 3–1 לאברטון.
ב-2 במרץ 2022, פרו כבש את שער הבכורה שלו עבור סאות'המפטון עם בעיטה מ-30 מטרים בניצחון 3-1 בגביע ה-FA נגד וסטהאם.
ב-6 בנובמבר 2022, הוא כבש בהפסד 1–4 לניוקאסל.
פרו כבש צמד ב-28 בינואר 2023 בניצחון 2–1 בגביע ה-FA נגד בלקפול.
ב-27 באפריל 2023, נפצע פרו בקרסול בהפסד 0–1 לבורנמות' וסיים את העונה.
ב-28 באוגוסט 2023, חזר פרו לניס בהשאלה לעונה אחת עם אופציה לרכישה.
ב-24 ביוני 2024, פרו חתם בקבוצת ריאל בטיס מהלה ליגה.
ב-2 בפברואר 2025, כבש שער מחוץ לרחבה במשחק בית נגד אתלטיק בילבאו שנגמר בתוצאה 2–2.
ב-8 באוגוסט 2025 חזר פרו לצרפת וחתם בליל לשלוש שנים.
רומן שברלה (בצ'כית: Roman Šebrle; נולד ב-26 בנובמבר 1974) הוא אתלט צ'כי לשעבר.
הוא אלוף אולימפי, אלוף עולם, פעמיים ברציפות אלוף אירופה ושיאן העולם לשעבר בקרב עשר (9026 נקודות) ובכך היה לאתלט הראשון בהיסטוריה שעבר 9000 נקודות.
באולימפיאדת סידני (2000) זכה שברלה במדליית כסף בקרב עשר בתוצאה של 8606 נק', אחרי ארקי נול מאסטוניה (8642 נק') ולפני כריס הפינס מארצות הברית (8595 נק').
בתחרות שנערכה בגוטזיס, אוסטריה ב-27 במאי 2001 קבע שברלה בקרב עשר שיא עולם חדש של 9026 נקודות, שיפור לשיא בן השנתיים של בן ארצו תומאס דבוז'אק (8994 נק') ובכך היה לאתלט הראשון בהיסטוריה שעבר את גבול 9000 נק'.
הוא סבל מפציעה שגרמה לו לסיים, חודשיים לאחר מכן במקום עשירי בקרב עשר (8174 נק') באליפות העולם באתלטיקה שנערכה באדמונטון, קנדה.
באליפות אירופה באתלטיקה שנערכה במינכן, גרמניה בשנת 2002 זכה שברלה במדליית זהב בקרב עשר בתוצאה של 8800 נק', לפני ארקי נול (8438 נק') ולב לובודין מרוסיה (8390 נק').
באליפות העולם באתלטיקה שנערכה בפריז, צרפת בשנת 2003 זכה שברלה במדליית כסף בקרב עשר בתוצאה של 8634 נק', אחרי טום פפס מארצות הברית (8750 נק') ולפני ודמיטרי קרפוב מקזחסטן (8374 נק').
באולימפיאדת אתונה (2004) זכה שברלה במדליית זהב בקרב עשר בשיא אולימפי חדש של 8893 נק', לפני בריאן קליי מארצות הברית (8820 נק') ודמיטרי קרפוב (8725 נק').
באליפות העולם באתלטיקה שנערכה בהלסינקי, פינלנד בשנת 2005 זכה שברלה במדליית כסף בקרב עשר בתוצאה של 8521 נק', אחרי בריאן קליי (8732 נק') ולפני אטילה ז'יבוצ'קי מהונגריה (8385 נק').
באליפות אירופה באתלטיקה שנערכה בגטבורג, שוודיה בשנת 2002 זכה שברלה במדליית זהב פעם שנייה ברציפות בקרב עשר בתוצאה של 8526 נק' לפני אטילה ז'יווצ'קי (8356 נק') ואלכסיי דרוזדוב מרוסיה (8350 נק').
באליפות העולם באתלטיקה שנערכה באוסקה, יפן בשנת 2007 זכה שברלה במדליית זהב בקרב עשר בתוצאה של 8676 נק', לפני מוריס סמית' מג'מייקה (8644 נק') ודמיטרי קרפוב (8586 נק').
באולימפיאדת בייג'ינג (2008) סיים שברלה במקום שישי בקרב עשר בתוצאה של 8241 נק' ולא הצליח להגן על תוארו.
באליפות העולם באתלטיקה שנערכה בברלין, גרמניה בשנת 2009 הוא סיים במקום 11 בקרב עשר בתוצאה של 8266 נק' ולא הצליח להגן על תוארו ובאליפות העולם באתלטיקה שנערכה בטגו, קוריאה הדרומית בשנת 2011 הוא סיים במקום 14 בקרב עשר בתוצאה של 8069 נק'.
הדיפת כדור ברזל: 16.47 מטר
רוֹמַנוֹס הרביעי דִיוֹגֶנֶס , קיסר האימפריה הביזנטית בשנים 1068–1071. רומנוס, בן למשפחה קפדודקית מכובדת, עלה בדרגות עד אשר הואשם בבגידה בבניו של קונסטנטינוס העשירי.
בעודו מחכה להוצאתו להורג, הוזמן רומנוס לנוכחותה של הקיסרית אודוקיה מקרמבוליטיסה אשר חננה אותו ונישאה לו.
אחר הכתרתו ניהל רומנוס שלוש מערכות נגד הסרצנים והסלג'וקים.
שלוש המערכות עלו יפה, ורומנוס הצליח לדחוק את אויביו מבעד לנהר הפרת.
בשנת 1071 הובס רומנוס בגדות נהר ארקסס בקרב מנזיקרט על ידי אלפ ארסלאן ונלקח בשבי.
רומנוס שחרר עצמו תחת הבטחה להסכם שלום ומס כבד.
אחר שחרורו פנה להשבת הכתר מידיו של מיכאל השביעי, בכור בניו של קונסטנטינוס העשירי.
רומנוס נכשל והוכרח לוותר על הכתר.
על רומנוס נגזרה גלות באי פרוטה ועיניו נוקרו; רומנוס מת מהפצעים והזיהום תוך זמן קצר.
רומנטיקה עתידנית הוא שמו של אלבום האולפן השמיני של להקת הפופ רוק הישראלית משינה, אשר הוקלט לאחר איחודם בשנת 2003 ויצא במאי 2005 על ידי חברת התקליטים הליקון בהפקת רונית רום.
יש המחשיבים אלבום זה לאחד האלבומים הפחות מוצלחים של הלהקה.
שירי האלבום נכתבו והולחנו על ידי יובל בנאי ושלומי ברכה למעט "הייתי אתמול" שנכתב והולחן על ידי איגי דיין ו"ילדתי" שנכתב על ידי יובל בנאי ושלומי ברכה במשותף עם אהוד בנאי.
מהאלבום יצאו לאור ארבעה סינגלים: "רומנטיקה עתידנית", "אני עף", "בלש דטקטיב" ו"התשובה".
פרופסור רומנו פרודי (; נולד ב-9 באוגוסט 1939) הוא פוליטיקאי איטלקי.
כיהן פעמיים כראש ממשלת איטליה והיה נשיא הנציבות האירופית.
פרודי הוא בוגר האוניברסיטה הקתולית במילאנו, שם למד משפטים, וסיים את לימודיו בהצטיינות בשנת 1961. פרודי השלים את לימודיו באוניברסיטאות במילאנו ובבולוניה וכן בבית הספר לכלכלה של לונדון.
בשנת 1969 נישא לפלאביה פרנצוני.
פרודי הרצה באוניברסיטת הרווארד ובמכון המחקר באוניברסיטת סטנפורד כמרצה אורח.
הוא שימש כפרופסור למדע המדינה במחלקה לכלכלה באוניברסיטת בולוניה, משנת 1963, ולאחר מכן כפרופסור לארגון תעשייתי ומדיניות תעשייתית באותה האוניברסיטה, בין שנת 1971 לשנת 1999.
במהלך שנות ה-70 החל פרודי לפעול בפוליטיקה האיטלקית, והיה לשר התעשייה בשנת 1978 בממשלתו של ג'וליו אנדראוטי.
במהלך שנות ה-80 נשא במשרות ממשלתיות שונות, וזאת עד לתחילת שנות ה-90. הוא שימש כנשיא החברה הממשלתית הכלכלית רבת העוצמה IRI, משנת 1982 עד לשנת 1989 ולאחר מכן בין 1993 ל-1994. במהלך תקופה זו נחקרו מספר פעמים האשמות בשחיתות שהופנו כלפיו.
פרודי הואשם כי העניק חוזים לחברה למחקר כלכלי שבשליטתו, וכי מכר בהפסד חברה ממשלתית לתאגיד בינלאומי שלו שימש בעבר כיועץ בשכר.
פרודי זוכה מכל ההאשמות בגינן נחקר.
ראש ממשלת איטליה, כהונה ראשונה
בשנת 1995 הפך ליושב ראש של קואליציית מפלגות השמאל עץ הזית, ובשנת 1996 נבחר לכהונת ראש ממשלת איטליה.
ממשלתו נפלה בשנת 1998 כאשר מפלגת ההתחדשות הקומוניסטית הסירה את תמיכתה בממשלה, ואפשרה יצירת ממשלה בראשות מאסימו ד'אלמה.
בין ספטמבר 1999 לאוקטובר 2004 שימש כנשיא הנציבות האירופית, הרשות המבצעת של האיחוד האירופי.
ראש ממשלת איטליה, כהונה שנייה
כמנהיג קואליציית מפלגות השמאל באיטליה, פרודי הוביל את ההתנגדות לממשלתו של סילביו ברלוסקוני.
פרודי התמודד מטעם קואליציה זו בבחירות הכלליות שנערכו באיטליה בשנת 2006, לאחר שזכה בבחירות המקדימות שנערכו במפלגות אלו ב-16 באוקטובר 2005.
פרודי הכריז כי יקים ממשלה יציבה "מבחינה פוליטית ומבחינה טכנית".
בתאריך ה-19 באפריל, בית המשפט העליון באיטליה אישר את ניצחונו של פרודי.
במהלך כהונתה הייתה ממשלת פרודי השנייה נתונה לוויכוחים וחיכוכים בלתי פוסקים בין סיעותיה, הנמנות עם מרכז הפוליטיקה האיטלקית, השמאל והשמאל הקיצוני.
לממשלתו היה רוב זעיר של סנאטור אחד בלבד בסנאט האיטלקי, רוב הנתון לחסדיה של כל אחת מסיעות הקואליציה.
גם בין חברי הממשלה נתגלעו חיכוכים רבים, לדוגמה: בעוד שהבטחתו של פרודי במהלך הבחירות להוצאת החיילים האיטלקים מעיראק מומשה, סירב פרודי להוציא גם את 1,800 החיילים האיטלקים המוצבים באפגניסטן, דבר שעורר את זעמו של השמאל הקיצוני ובמיוחד המפלגה הקומוניסטית באיטליה.
ויכוחים נוספים התגלעו גם בנושאי כלכלה ויחסים בינלאומיים.
בתקופתו של פרודי השתנו יחסי החוץ של איטליה לבלי הכר בהשוואה לקודמו בתפקיד.
בעוד ברלוסקוני היה מידידיה הקרובים של ארצות הברית והנהיג מדיניות חוץ שמרנית, הנהיג פרודי מדיניות שהייתה כמעט אנטי-אמריקנית, על אף הכחשותיו הנמרצות.
כאמור, הוא הוציא את חיילי איטליה מעיראק, וכן ביקר בחריפות את ההפצצות האמריקניות בסומליה ואת ההחלטה לשלוח כוחות אמריקניים נוספים למפרץ הפרסי.
בתקופתו אף התחזקו יחסי איטליה עם רוסיה ועם מדינות אירופה האנטי-אמריקניות.
לעומת זאת, סירב פרודי להוציא את כוחות איטליה מאפגניסטן.
שר החוץ מאסימו ד'אלמה טען כי "יש הבדל תהומי בין הפעילות הצבאית באפגניסטן, שאושרה על ידי האו"ם, לבין הפעילות בעיראק".
פעולה שנועדה לפייס את ארצות הברית היא הסכמתו של פרודי להגדלת הבסיס האמריקני בויצ'נצה, הקיים שם מאז מלחמת העולם השנייה, חרף התנגדותם החריפה של מפלגות השמאל באיטליה.
ב-21 בפברואר 2007 עלתה להצבעה בסנאט מדיניות החוץ של איטליה על ידי פרודי ומפלגתו.
בהצבעה, שלה יוחסה חשיבות רבה, נחל פרודי כישלון על חודם של שני קולות.
בעקבות כך הגיש פרודי את התפטרותו לנשיא איטליה, ג'ורג'ו נפוליטנו, לאחר 9 חודשי כהונה בלבד.
לאחר מספר ימים חזר פרודי לכהן כראש הממשלה לאור בקשתו של הנשיא, ולאחר שזכה בהצבעת אמון בשני בתי הפרלמנט.
עם זאת, לאור הפירוד והמריבות הפנימיות בשורות השמאל באיטליה החליט פרודי בעקבות אירועים אלה ליזום הקמתה של מפלגה חדשה, המפלגה הדמוקרטית-נוצרית.
הוא בחר ב-45 פוליטיקאים, אנשי מרכז - שמאל, נציגי מספר מפלגות שמאל ומרכז קטנות, בתור ועדה מארגנת.
מרביתם באו ממפלגות שהיו שותפות גם לאיחוד הקודם, "קואליציית עץ הזית" בראשותו, אבל היו גם נציגי גורמים רבים נוספים.
הם התכנסו לראשונה ביוני 2007 ולאחר דיונים קבעו פרוצדורת בחירות, שתצליח לדעתם לאחד את השורות בשמאל - מרכז.
הבחירות נערכו ב-14 באוקטובר 2007. השתתפו בהן כשלושה וחצי מיליון איטלקים, פרודי עצמו המשיך לכהן כראש ממשלה ונמנע מלרוץ.
המנצח המוחלט היה ראש העירייה המצליח מאוד של רומא, וולטר ולטרוני, שקיבל כ-76% מהקולות.
הוא חבר לפרודי במספר הזדמנויות בעבר, וגם בבחירות אלה נחשב במידה רבה למועמדו של פרודי.
במקביל, בזירה החיצונית התעורר בינואר 2008 משבר קואליציוני נוסף, כאשר המפלגה הדמוקרטית-נוצרית פרשה מן הקואליציה והותירה אותה ללא רוב בסנאט.
בבית התחתון של הפרלמנט זכה פרודי בהצבעת האמון, אך הסנאט הצביע על אי-אמון בממשלתו.
זמן קצר לאחר מכן הגיש פרודי את התפטרותו לנשיא, שבתורו ביקש מפרודי לעמוד בראשה של ממשלת מעבר.
ב-14 באפריל 2008 פינה את מקומו לסילביו ברלוסקוני.
שרון נולד בשם רומן צ'רנר בוורשה, בירת פולין, לרודולף ולכריסטינה-סטפה.
כשהיה בן חמש שנים עלה לישראל עם משפחתו, שקבעה את מושבה בחולון.
כדי לסייע בכלכלת המשפחה, החל להופיע כשוליית-קוסם לצדו של אביו כבר מגיל תשע.
באותן שנים התחיל גם לשיר ולמד לנגן בגיטרה בקונסרבטוריון למוזיקה בתל אביב, בעידודה של הזמרת רחל אטאס.
שרון גויס לצה"ל במחצית פברואר 1969, ושירת בצוות הווי חיל התותחנים, שם שימש גם כסולן.
הוא נחשב לאחד הכוכבים הגדולים שיצאו מהלהקות הצבאיות בתחילת שנות ה-70.
בפברואר 1972, משסיים את שירות החובה שלו, פתח שרון בקריירה של זמר.
הוא הוציא תקליט שנקרא בפשטות "רומן שרון" (שהוא למעשה אלבום הסולו היחיד שלו) בו הופיעו להיטיו באותה תקופה: "לילה טוב", "חיוך שלך", "בלדה למחפשים" ו"העולם שלי ושלך".
בדצמבר 1972 השתתף בפסטיבל שירי ילדים מספר 3 עם השיר "הפעמון".
ב-1973 השתתף בהצגה המוזיקלית "לילי גם" בתיאטרון חיפה, לצד מרגלית צנעני ויזהר כהן.
במלחמת יום הכיפורים הצטרף ללהקת הווי של צה"ל והופיע עמה ביחידות שונות.
ביום י"ד בשבט תשל"ד (6 בפברואר 1974; יום אחרי יום הולדתו) בהיותו באזור בלוזה שבסיני, בדרכו למסיבה ביחידה צבאית אחרי אחת ההופעות, נהרג שרון בתאונת דרכים.
הוא הובא לקבורה בבית העלמין הצבאי קריית שאול.
שרון היה נצר אחרון למשפחתו.
השיר "הבלון שלי", שנכתב על ידי אהוד מנור ומתי כספי והוקלט על ידי כספי לאלבומו הראשון, הוקדש לזכר רומן שרון.
בשנת 2001, הוציא אילן בן שחר אוסף כפול לזכרו של שרון.
האוסף, שכלל גם בונוסים (גם השיר "אלת האהבות שלי" שיצא ב-1973 בסינגל) וביניהם כלל שיר בשם "נשארה לי מנגינה".
מילות השיר נכתבו ללחן שהשאיר אחריו שרון.
את המילים חיבר גידי קורן, מי שכתב לרומן שרון מספר משיריו.
השיר בוצע על ידי להקת "האחים והאחיות" והוקדש לזכרו.
רוּמָנִי (לעיתים נקרא רומאנה, בערבית: رمانة, תעתיק מדויק: רֻמָאנַה) הוא יישוב במחוז צפון סיני שבמצרים.
היישוב נמצא במרחק 6 קילומטרים מדרום למפרץ א-טינה שבים התיכון, כ-37 קילומטר מזרחית לתעלת סואץ ו-120 קילומטר מערבית לאל עריש.
רומני נמצאת כ-3 קילומטרים מדרום לקצה המערבי של ימת ברדוויל.
באזור היישוב, שגובהו הוא 50 מטר מעל פני הים, קיים נוה מדבר קטן שהמים בו הם ברמת מליחות גבוהה יחסית.
ברומני הייתה תחנה של מסילת הברזל וצינור המים שנסללו על ידי חיל המשלוח המצרי מקנטרה לכיוון אל עריש, בזמן מלחמת העולם הראשונה.
רומני הייתה זירת קרב ב-1916, במלחמת העולם הראשונה.
בהיותה סמוכה לצומת דרכים חשוב, היוותה רומני נקודה חשובה בהתקדמות הכוחות במלחמות ישראל - מצרים ב-1956, 1967 ו-1973.
לאחר ההתקפה העות'מאנית על תעלת סואץ שנערכה בסוף ינואר 1916 ונסתיימה בתבוסת הטורקים, הקימו הבריטים במצרים את חיל המשלוח המצרי, בפיקודו של ארצ'יבלד מאריי.
כמו כן, החליטה המפקדה הבריטית במצרים לקדם את קו ההגנה הבריטי אל תוככי סיני.
האנגלים סללו צינור מים ומסילת ברזל מקנטרה אל רומני ושם הקימו קו הגנה שנפרש מצפון לדרום וחסם את הנתיב הצפוני המחבר בין ארץ ישראל ובין מצרים.
עקב מחסור במקורות מים לאורך הנתיב הדרומי בסיני סבר מאריי כי ההתקפה העות'מאנית הבאה חייבת להיות דרך הנתיב הצפוני.
על נתיב זה נבחרה רומני כיוון שהייתה מעבר לטווח בו יכלה לירות הארטילריה הטורקית-גרמנית על תעלת סואץ.
קצהו הצפוני של קו ההגנה הבריטי היה במחמדיה הנמצאת בקצה המערבי של ימת ברדוויל.
הקו המשיך דרומה דרך רומני ופנה דרום מערבה עד ביר א-נוס המרוחקת כ-6 קילומטרים מרומני.
באמצע יולי 1916 הגיעו הטורקים לנוה המדבר הגדול קטיה, הנמצא כ-7 קילומטרים ממזרח לרומני, ויצרו אף הם קו עמדות שהגיע לימת ברדוויל בצפון ולביר וסט בדרום.
על הכוח העות'מאני, שמנה כ-10,000 חיילים, פיקד פרידריך קרס פון קרסנשטיין.
על הכוח הבריטי, שמנה כ-18,000 חיילים, פיקד גנרל לורנס.
בליל ה-3 באוגוסט פתח כוח עות'מאני גדול, שמנה כ-8,000 איש, בהתקפה על האגף הדרומי של הקו הבריטי שהוחזק על ידי דיוויזיית אנזא"ק בפיקוד הנרי שובל.
הפרשים האוסטרלים והניו זילנדים ניהלו קרב נסיגה והשהיה ובבוקר 4 באוגוסט אמנם הצליח הכוח הטורקי להשתלט על מספר עמדות, אך היה מותש, ללא מים ונתון להפגזות ארטילריות.
אחר הצהרים באותו יום תקף כוח אחר של דיוויזיית אנזא"ק את הכוח הטורקי המותש ממערב למזרח והביא לנסיגתו.
ליל אותו יום הוקדש על ידי שני הכוחות למנוחה והצטיידות, אך למחרת בבוקר, תקף הכוח שביצע יום לפני כן את קרב הנסיגה וההשהיה, את הכוח הטורקי והביא לשבירתו.
חלק מחיילי הכוח הטורקי נכנעו וחלק נסוגו.
בימים שלאחר מכן נסוגו הטורקים לביר אל-עבד ולאחר מכן לאל-עריש ולעזה.
קרב רומני היווה למעשה את נקודת המפנה בה עברו הבריטים ממגמת התגוננות למגמת תקיפה והתקדמות מזרחה לעבר ארץ ישראל.
ב-2 בנובמבר 1956, במלחמת סיני, כבש את רומני הטור הצפוני של יחידות צה"ל שכלל את חטיבה 27 בפיקוד חיים בר-לב.
הכוח הישראלי אף המשיך מערבה בציר הצפוני עד שנעצר במרחק של 15 קילומטרים מתעלת סואץ.
ביוני 1967, במלחמת ששת הימים, בדרכו לכיבוש קנטרה, הגיע לרומני הכוח שכונה "כוח גרנית", בפיקוד ישראל גרנית, שכלל גם את חטיבת הצנחנים.
מפקד חטיבת הצנחנים, רפאל איתן, נפצע קשה בראשו בעת כיבוש האזור.
ביולי 1967 נערך בים שמצפון לרומני קרב רומני בו הצליח חיל הים הישראלי לטבע שתי ספינות טורפדו של חיל הים המצרי.
עוד לפני תחילת מלחמת ההתשה וגם במהלכה נהגו המצרים להחדיר חוליות קומנדו לאזור רומני דרך הים ואלו מיקשו צירים והניחו מארבים לכוחות צה"ל.
ב-6 באוקטובר 1973, עם תחילת מלחמת יום הכיפורים, הופצצו בסיסי צה"ל בבלוזה (השוכנת כשמונה קילומטרים ממערב לרומני) ורומני על ידי חיל האוויר המצרי.
למחרת תקפו יחידות קומנדו מצריות סמוך לרומני טור שריון (על מובילי טנקים) של חטיבה 217, שנע על ציר אל עריש-רומני במגמת תגבור כוחות צה"ל בחזית הדרום.
בקרב שהתפתח בו לקחו חלק אנשי השריון וכוח של סיירת שקד שליווה את הטור נהרגו 10 חיילי צה"ל ו-70 אנשי קומנדו מצרים.
רומן ניקולאייביץ' שירוקוב הוא כדורגלן עבר רוסי ועסקן ספורט.
בפברואר 2018 מונה למנהל הספורטיבי של קבוצת הכדורגל חימקי, אך פוטר בתום עונה אחת.
רוֹמְנִי (באוקראינית: Ромни́, ברוסית: Ромны́) היא עיר במחוז סומי שבצפון אוקראינה, על גדות נהר רומאן, כ-105 קילומטרים מעיר המחוז סומי.
היישוב נוסד ככל הנראה כאתר מבוצר על הגדה התלולה של נהר הסולה בשנת 988 ונחשב אחד היישובים העתיקים ברוס של קייב.
העיר מוזכרת לראשונה במסמך של ולדימיר השני משנת 1096, בשם romus (משמעות השם בליטאית: "שקט").
בשנת 1239 נכבשה על ידי המונגולים.
בשנת 1369 נכבשה על ידי הדוכסות הגדולה של ליטא.
בשנת 1569 בעקבות איחוד לובלין נהפכה לחלק מהאיחוד הפולני-ליטאי.
בשנת 1708 נפלה העיר בידי השוודים.
בשנת 1781 העניקה הצארינה קטרינה הגדולה זכויות עיר לרומני.
בסוף ימיה של האימפריה הרוסית התקיימה בעיר קהילה יהודית, בין חבריה נמנו הפעילים הציוניים חיים ארלוזורוב בנו של הרב אליעזר ופנחס רוטנברג.
ברבנות העיר כיהנו הרב אליעזר ארלוזורוב (1863–1891), הרב יעקב קריצ'בסקי מ-1867, ומ-1887 הרב שניאור זלמן מרדכי נובקובסקי, ומ-1901 עד 1921 הרב חיים ישעיה שניאורסון בן הרב שלום דובער שניאורסון מרצ'יצה.
בין ה-24 ל-28 באוגוסט 1911 התקימה בעיר פגישה בין יוסף טרומפלדור, צבי שץ ועוד חמישה חברים נוספים, שכונתה "ועידת רומני".
בועידה דנו המשתתפים באפרויות קיומה של קבוצה קומונלית וניסחו תקנון מפורט, שיועד להיות הבסיס להתיישבות פועלים בארץ-ישראל..
מהלך זה היה הבסיס לכינון "הקומונה במגדל" והפצת רעיון זה בישובי הגליל השונים.
בשנת 1920 למדו 600 ילדים בבית הספר היהודי ביידיש.
ב-1928 למדו 90 ילדים בחדרים שהתקיימו בעיר.
בין 1925 ל-1928 התקיימה בעיר ישיבה מחתרתית של חסידות חב"ד בראשות הרב יעקב גור אריה.
בלחץ השלטונות, בתי כנסת התחילו להיסגר בשנות ה-30 והאחרון נסגר ב-1938.
בספטמבר 1941 העיר נכבשה על ידי חיילי גרמניה הנאצית, שהקימו בעיר גטו ליהודי העיירה (אם כי רבים מהם נמלטו מזרחה).
בגטו הוקם יודנראט וכל היהודים אולצו ללבוש סימני הכר מיוחדים.
חלק מיהודי רומני לפני המלחמה הצליחו לברוח מזרחה ובסוף המלחמה חזרו לעיר.
בשנת 1947 הקהילה היהודית הוקמה מחדש כקהילה רשומה, שמרכזה בבית כנסת ברחוב לונצ'רסקי 13. מניינים התקיימו כל יום, כשביום חול בין 10 ל-15 מתפללים ובשבתות וחגים 60–70. מ-1951 התפילות התקיימו בבית מושכר של משפחת ארונוב בסימטת קירוב השנייה.
כרבני הקהילה בתקופה הזאת שימשו ברקו גרצ'וקוב עד 1952, משה רובינסקי עד 1958 וקוטליאר מ-1958. משנת 1959 הקהילה התפקדה כלא רשומה.
בשנת 1959 מספר היהודים היה קצת פחות מ-1000.(כ-3% מאוכלוסיית העיר).
לאחר התפרקות ברית המועצות נשארו בעיר קרוב ל-100 יהודים.
הקהילה נרשמה כחברה באיחוד הקהילות של אוקראינה בשנת 1999, כשבתפקיד היו"ר כיהן שלמה בלובשטיין.
משנת 2000 עד שנת 2011 עמדה בראש הקהילה ילנה גוריאינובה.
מאז עלייתה לישראל עומד בראש הקהילה לב טריגר.
לקהילה אין בית כנסת פעיל.
הרב יחיאל שלמה לויטנסקי, רב אזורי למחוז סומי באוקראינה, מבקר מדי פעם בעיר ומעביר בה שעורים ופעילות.
בשנת 1803 התגוררו בעיר 127 יהודים.
ובשנת 1847 התגוררו בה 759 יהודים.
להלן טבלת האוכלוסייה היהודית ברומני:
קתדרלת הרוח הקדושה – נבנתה בשנת 1735 בסגנון הבארוק, מגדל הפעמון נבנה ב-1780
אנדרטה למשורר טאראס שבצ'נקו משנת 1918
ליאטי ג'וסף "ג'ו" אנואי , הידוע יותר בשם הבמה שלו רומן ריינס, הוא מתאבק אמריקאי, המופיע בארגון ההיאבקות WWE, בתוכנית סמאקדאון.
בנוסף, הוא שחקן פוטבול לשעבר.
ריינס משתייך למשפחת אנואי הסמואנית, ממנה יצאו מתאבקים ידועים כמו רוקי ג'ונסון, יוקוזונה, הרוק ועוד.
נחשב לאחד המתאבקים הבולטים בארגון ה-WWE.
הוא המתאבק הראשון אשר החזיק את אליפות ה-WWE ואת האליפות האוניברסלית בו זמנית, זאת לאחר שניצח את ברוק לסנר בקרב המנצח זוכה בהכל ברסלמניה 38.
אנואי חתם על חוזה פיתוח בארגון ה-WWE ביולי 2010 ונשלח לארגון הפיתוח שלהם, Florida Championship Wrestling (בקיצור: FCW).
הוא ערך את הופעת הבכורה שלו בזירה ב-9 בספטמבר כשהוא מתחרה תחת שם הבמה: רומן ליאקי (לעיתים נקרא רק בשם ליאקי), כשהוא מפסיד בקרב יחידים לריצ'י סטימבוט.
ליאקי הפסיד שני קרבות לאחר מכן וב-21 בספטמבר השיג את ניצחונו הראשון כשהוא גבר על פאהד רקמן.
במשך שארית שנת 2010 המשיך להתחרות, אך בקרבות זוגות.
בשנת 2011 ליאקי חבר לדוני מארלו וב-8 ביולי השניים איתגרו את אלופי הזוגות, קלווין ריינס וביג אי לנגסטון לקרב על אליפות הזוגות של הארגון, אך ללא הצלחה.
ב-8 בינואר 2012 ליאקי הצמיד לניצחון את האלוף במשקל כבד של FCW, ליאו קרוגר במהלך קרב זוגות.
ב-5 בפברואר הוא ניצח בקרב משולש את דין אמברוז וסת' רולינס והפך למועמד מספר אחת לאליפות במשקל כבד של FCW.
שבוע לאחר מכן התחרה בקרב על האליפות נגד קוגר, אך לא הצליח לזכות בתואר.
ליאקי ומייק דלטון זכו באליפות הזוגות ב-15 ביוני, אך הפסידו את חגורות האליפות פחות מחודש לאחר מכן ל-CJ פארקר וג'ייסון ג'ורדן.
לאחר שה-WWE שינו את השם של FCW ל-NXT, אנואי השתמש בשם במה חדש, רומן ריינס, ומפתח את דמותו כדמות רעה.
את הופעת הבכורה שלו ב-NXT ערך ב-31 באוקטובר בניצחון על CJ פארקר.
לאחר שניצח את צ'ייס דונובן שבועיים לאחר מכן, ריינס התחרה בקרב האחרון שלו בארגון ב-5 בדצמבר, שבו ניצח את גייבין ריידס.
ריינס ערך את הופעת הבכורה שלו ברוסטר הראשי ב-18 בנובמבר 2012 באירוע סדרת ההישרדות ביחד עם דין אמברוז וסת' רולינס, כשהם תוקפים את רייבאק במהלך הקרב המשולש על אליפות ה-WWE, מה שאיפשר ל-CM פאנק לשמור על תוארו בהצלחה.
השלושה נודעו בשם "המגן" ואופי הקבוצה היה להילחם נגד "חוסר הצדק" שהתחולל בארגון.
השלושה הכחישו כל קשר שהם עובדים בשביל פאנק, אף על פי שהם הגיעו תמיד מהקהל בשביל לתקוף את היריבים של פאנק בקרבות שלו, כולל רייבאק ואלופי הזוגות של ה-WWE, דניאל בריאן וקיין (שנודעו בשם Team Hell No).
תקיפות אלה הובילו לקרב שלושה על שלושה תחת חוקי TLC (שולחנות, סולמות וכיסאות) באירוע TLC: שולחנות, סולמות וכיסאות, שהתקיים ב-16 בדצמבר, ובו שלישיית קבוצת המגן גברה בקרב הבכורה שלהם על בריאן, קיין ורייבאק.
המגן המשיכו לתקוף את יריבו של פאנק, כולל בן דודו במציאות של ריינס, הרוק.
ב-28 בינואר בתוכנית Raw, נודע שפאנק והמנג'ר שלו, פול היימן, שילמו למגן ובראד מדוקס בשביל שיעבדו עבורם.
המגן הפסיקו את העזרה שלהם לטובת פאנק, כשהם פתחו בפיוד נגד ג'ון סינה, רייבאק ושיימוס במה שהתפתח לקרב באירוע תא ההדחות שהתקיים ב-17 בפברואר ובו המגן יצאו עם ידם על העליונה.
יממה לאחר מכן השלושה רשמו את הקרב הראשון שלהם בתוכנית Raw וגברו על רייבאק, שיימוס וכריס ג'ריקו.
שיימוס חבר לשורותיהם של המתאבקים רנדי אורטון וביג שואו כדי להילחם נגדם בקרב שלושה נגד שלושה באירוע רסלמניה 29, שהתקיים ב-7 באפריל.
קרב זה היה הקרב הראשון של כל חברי המגן במסגרת האירוע הגדול ביותר של השנה, רסלמניה, כמו כן, המגן ניצחו בקרב.
לילה לאחר מכן בתוכנית Raw השלושה ניסו לתקוף את אנדרטייקר, אך תקיפתם נבלמה אודות לזוג Hell No.
מה שהוביל לקרב שלישיות ב-22 באפריל ובו השילד ניצחו.
ב-13 במאי רצף הניצחונות הבלתי מנוצח של המגן נקטע כתוצאה מהפסד בפסילה בקרב הדחות שלושה על שלושה נגד סינה, בריאן וקיין.
באירוע חוקי אקסטרים, שהתקיים ב-19 במאי ריינס ורולינס ניצחו את דניאל בריאן וקיין בקרב זוגות תחת חוקי "טורנדו" (שמאפשרים לכל מתאבק מהזוג להשיג ניצחון) וזכו באליפות הזוגות של ה-WWE.
את ההגנה הראשונה שלהם על חגורות האליפות ערכו ב-27 במאי בתוכנית Raw כשהם מנצחים בקרב החוזר את בריאן וקיין.
ב-14 ביוני בתוכנית סמאקדאון, המגן הפסידו בקרב שלושה על שלושה נגד בריאן, קיין ורנדי אורטון, כשבריאן מכניס את רולינס.
ריינס ורולינס ניצחו את בריאן ואורטון באירוע פייבאק והגנו על תואר הזוגות בהצלחה.
ריינס ורולינס יצאו לסדרת הגנות מוצלחות על חגורות האליפות נגד האוסוס במסגרת המופע המקדים לאירוע כסף בבנק ונגד הפריים טיים פליירס (דארן יאנג וטייטוס אוניל) במסגרת האירוע לילה של אלופים.
ב-23 בספטמבר ריינס הוצמד לראשונה ברוסטר הראשי במסגרת קרב הדחות של המגן נגד 11 מתאבקים.
בחודש אוגוסט, המגן החלו לעבוד בשביל מנהל התפעול הראשי, טריפל H.
ב-14 באוקטובר ריינס ורולינס הפסידו את חגורות האליפות לקודי רודס וגולדאסט בקרב ללא פסילות, לאחר התערבות של ביג שואו.
באירוע גיהנום בכלוב שהתקיים ב-27 באוקטובר, ריינס ורולינס כשלו בניסיונם להשיב אליהם את חגורות האליפות.
המחלוקת הראשונה בתוך הקבוצה הורגשה בעיקר בין אמברוז לריינס כשאמברוז הוא היחיד שנשאר ללא חגורת אליפות.
באירוע סדרת ההישרדות ריינס היה השורד האחרון בקרב ההדחות המסורתי של חמישה נגד חמישה, ריינס הדיח בקרב זה ארבעה מתאבקים מהקבוצה היריבה.
בקרב זה היה האחרון להישאר בזירה ביחד עם בטיסטה, אך בטיסטה הדיח אותו.
לילה לאחר מכן בתוכנית Raw המגן התחרו בקרב נגד דניאל בריאן, שיימוס וג'ון סינה בקרב שבו חברי הקבוצה המנצחת תעפיל לקרב תא ההדחות בעבור אליפות ה-WWE העולמית במשקל כבד.
בקרב זה המגן הפסידו כתוצאה מפסילה של משפחת וויאט שהפריעו למהלך הקרב ואף תקפו את סינה, בריאן ושיימוס.
המגן חיפשו נקמה נגד משפחת וויאט וקיבלו אותה בקרב ב-24 בפברואר כחלק מהאירוע תא ההדחות, בקרב זה המגן הפסידו.
ברסלמניה 30 המגן התחרו נגד קיין והניו אייג' אאולטוס (בילי גאן ורואד דוג), וניצחו בקרב.
לאחר מכן טריפל H הקים לתחייה את קבוצת אבולושן (שכללה בנוסף את בטיסטה ורנדי אורטון) כדי לעצור את המגן.
בחודש מאי המגן ניצחו את אבולושן גם באירוע חוקי אקסטרים וגם בפייבאק.
יממה לאחר מכן בתוכנית Raw, לאחר שבטיסטה עזב את החברה, טריפל H הפעיל את תוכנית הגיבוי שלו, שכללה את בגידתו של רולינס בחברי קבוצת המגן, מה שהוביל את רולינס לחבור לשורות טריפל H והסמכות הניהולית.
העלייה של ריינס לסטטוס של מתאבק ראשי (2014–2015)
לאחר ההתפרקות של המגן בחודש יוני 2014, ריינס החל בקריירת יחידים ובמהרה נכנס אל תמונת האליפות המרכזית ואף היה המתאבק שהשתתף בשני קרבות מרכזיים של אירועי שלם וצפה.
כעבור שבועיים בלבד לאחר הבגידה של רולינס, ב-16 ביוני ריינס ניצח בקרב באטל רויאל שהבטיח לו מקום בקרב הסולם של על אליפות ה-WWE העולמית במשקל כבד באירוע כסף בבנק, אך בקרב זה לא הצליח לזכות.
ב-20 ביולי באירוע באטלגראונד, ריינס כשל בניסיונו לזכות באליפות, הפעם בקרב מרובע שכלל את קיין, רנדי אורטון והאלוף ג'ון סינה.
לילה לאחר מכן בתוכנית Raw ריינס פתח בפיוד נגד רנדי אורטון, מה שהוביל לקרב ביניהם באירוע סאמרסלאם, שהתקיים ב-17 באוגוסט ובו ריינס גבר על אורטון.
באותו הזמן חבריו לשעבר לקבוצה, אמברוז ורולינס, היו עסוקים בריב על הבגידה של רולינס, ובחמישה קרבות ביניהם, שבהם רולינס גבר על אמברוז ואף פצע אותו כחלק מהעלילה.
מעשיו של רולינס הובילו לקרב בינו לבין ריינס וקרב ביניהם נקבע לאירוע לילה של אלופים, אך ריינס נפצע יום או יומיים לפני האירוע וכתוצאה מכך רולינס הוכתר כמנצח של הקרב.
ריינס חזר להופיע ב-8 בדצמבר כשהוא מקבל את פרס הסלאמי בקטגוריית "מתאבק השנה".
באירוע TLC: שולחנות, סולמות וכיסאות, שהתקיים שישה ימים לאחר מכן, ריינס תקף את ביג שואו ורולינס בקרב של רולינס נגד ג'ון סינה, מה שעזר לסינה לנצח.
כתוצאה מכך, פיוד נוצר בין ריינס לביג שואו ובו ריינס ניצח את האחרון בכמה פעמים, האחד כתוצאה מספירת חוץ והאחר כתוצאה מפסילה.
ב-25 בינואר 2015 במסגרת קרב הרויאל ראמבל, ריינס נכנס כמספר ה-19 וזכה בקרב לאחר שהדיח את שלושת הנותרים בזירה: ביג שואו, קיין ורוסב.
ב-2 בפברואר ריינס ספג את הפסדו הראשון בקרבות יחידים במסגרת הרוסטר הראשי כשהוא מנוצח על ידי ביג שואו לאחר הפרעה מצד רולינס.
לאחר מכן ריינס הוכרח להגן על הזכות שלו להתחרות על האליפות ברסלמניה נגד דניאל בריאן באירוע פאסטליין ובו ריינס ניצח את בריאן.
במהלך הקרב בין ריינס נגד ברוק לסנר על אליפות ה-WWE באירוע רסלמניה 31, סת' רולינס פדה את מזוודת "כסף בבנק" שלו, מה שהפך את הקרב לקרב משולש ובו רולינס הצמיד את ריינס והפך לאלוף ה-WWE העולמי במשקל כבד.
בחודש אפריל ריינס פתח מחדש בפיוד נגד ביג שואו וקרב "מי שעומד אחרון" נקבע ביניהם לאירוע חוקי אקסטרים, ובו ריינס ניצח.
ב-17 במאי באירוע פייבאק ריינס שוב כשל לזכות באליפות ה-WWE העולמית במשקל כבד כשהפעם הקרב היה קרב מרובע שכלל את אורטון, אמברוז והאלוף רולינס.
ב-14 ביוני באירוע כסף בבנק ריינס נטל חלק בקרב "כסף בבנק" המסורתי, אך לא הצליח לזכות בו, זאת לאחר שבריי וויאט לפתע הופיע ותקף אותו.
באירוע באטלגראונד, שנערך ב-17 ביולי וויאט ניצח את ריינס לאחר שלוק הארפר (חבר משפחת וויאט לשעבר) תקף את ריינס.
ב-6 באוגוסט בתוכנית סמאקדאון וויאט הסכים לאתגר שהציב בפניו ריינס, שהיה קרב זוגות באירוע סאמרסלאם בין ריינס ואמברוז לבין וויאט והארפר.
בקרב זה ריינס הצמיד לניצחון את וויאט ולילה לאחר מכן בתוכנית Raw ניצחו בקרב נוסף בינם בפסילה, זאת לאחר שריינס ואמברוז הותקפו על ידי חברו החדש של וויאט, ברון סטרומן.
ב-20 בספטמבר במסגרת האירוע לילה של אלופים ריינס, אמברוז וכריס ג'ריקו הפסידו לוויאט, הארפר וברון סטרומן.
הפיוד בין ריינס לבין וויאט נגמר בקרב "גיהנום בכלוב" באירוע גיהנום בכלוב, שהתקיים ב-25 באוקטובר ובו ריינס ניצח.
ב-26 באוקטובר ריינס ניצח בקרב מרובע את אלברטו דל ריו, דולף זיגלר וקווין אואנס כדי להיות המועמד לתואר אליפות ה-WWE העולמית במשקל כבד.
למרות זאת, האלוף סת' רולינס ספג פציעה בברכו והוכרח לוותר על התואר, מה שהוביל לקיום של טורניר שיקבע את האלוף החדש.
טריפל H הציע לשחד את ריינס להצטרף אליו ולסמכות הניהולית ובתמורה יבטיח לו את המקום בגמר הטורניר, אך ריינס דחה את ההצעה.
בסיבוב הראשון ריינס גבר על ביג שואו, ברבע הגמר על סזארו, בחצי הגמר על אלברטו דל ריו ובגמר שהתקיים באירוע סדרת ההישרדות, פגש את חברו לשעבר לקבוצת המגן, דין אמברוז, ניצח אותו וזכה בפעם הראשונה בקריירה שלו באליפות ה-WWE העולמית במשקל כבד.
טריפל H יצא לברך את ריינס, אך ריינס ביצע עליו את מהלך הסיום שלו, ספיר, ולאחר מכן שיימוס פדה את מזוודת "כסף בבנק" שלו על ריינס והצמיד אותו לניצחון, מה שסיים את כהונתו של ריינס כאלוף כעבור חמש דקות בלבד.
ב-13 בדצמבר ריינס הפסיד בקרב שולחנות, סולמות וכיסאות באירוע TLC: שולחנות, סולמות וכיסאותלשיימוס ולא הצליח לזכות בחזרה באליפות.
לילה לאחר מכן בתוכנית Raw, מר.
מקמהן הבטיח לריינס קרב חוזר על האליפות בתנאי שהקריירה של ריינס תהיה על הכף, בקרב זה הצליח לגבור על הפרעות מצידם של דל ריו ורוסב וזכה בפעם השנייה באליפות ה-WWE העולמית במשקל כבד.
ב-4 בינואר 2016 ריינס הגן בהצלחה על האליפות שלו נגד שיימוס, אף על פי שמר.
מקמהן שימש כשופט המיוחד של הקרב.
ריינס הוכרח להגן על חגורת האליפות שלו בקרב הרויאל ראמבל ב-24 בינואר ובו ריינס נכנס ראשון, הדיח כמה מתאבקים, הותקף על ידי חברי קבוצת "ליגת האומות" והודח סופית על ידי טריפל H שזכה בקרב ובאליפות ה-WWE.
באירוע פאסטליין, שנערך ב-22 בפברואר ריינס הצמיד לניצחון את אמברוז בקרב המשולש שכלל בנוסף את ברוק לסנר והיה על המועמדות לתואר האליפות של טריפל H ברסלמניה 32. ברסלמניה ריינס גבר על טריפל H והפך לאלוף ה-WWE העולמי במשקל כבד בפעם השלישית בקריירה.
בחודש מרץ 2016 ריינס שינה את סגנון הכניסה שלו לכניסה דרך רמפת הכניסה, במקום שבעבר היה נכנס דרך הקהל (כזכר לכניסתם של קבוצת המגן).
ריינס הצליח להגן על האליפות בשני מקרים נגד AJ סטיילס, האחד באירוע פייבאק והאחר באירוע חוקי אקסטרים.
מיד לאחר הקרב שלהם באירוע חוקי אקסטרים, שהתקיים ב-22 במאי, ריינס הותקף על ידי סת' רולינס, שחזר ל-WWE לאחר הפציעה שספג.
באירוע כסף בבנק, שהתקיים בחודש יוני, ריינס הפסיד לרולינס בקרב על האליפות, מה שסיים תקופת כהונה של 77 ימים בהחזקת התואר.
ב-21 ביוני ריינס הושעה ל-30 יום עקב הפרת תוכנית הבריאות של הארגון.
ב-19 ביולי במהלך הדראפט של הארגון, ריינס הועבר לתוכנית Raw.
למרות השעייתו של ריינס, ארגון ה-WWE המשיך לפרסם את ריינס כמתאבק שיהיה בקרב המרכזי של האירוע באטלגראונד בקרב המשולש נגד רולינס ואלוף ה-WWE (דין אמברוז פדה את מזוודת "כסף בבנק" שלו על רולינס) על אליפות ה-WWE, בקרב שבו אמברוז הגן בהצלחה על חגורת האליפות לאחר שהצמיד את ריינס.
לילה לאחר מכן בתוכנית Raw ריינס כשל בניסיונו לאתגר את רולינס לקרב באירוע סאמרסלאם על האליפות החדשה של התוכנית, האליפות האוניברסלית, לאחר שהפסיד למתאבק פין באלור, שרשם את הופעת הבכורה שלו ברוסטר הראשי באותו הפרק.
ב-1 באוגוסט ריינס התעמת עם רוסב ושבוע לאחר מכן הפריע לחגיגות החתונה של רוסב ולאנה ואף איתגר את רוסב לקרב על אליפות ארצות הברית, רוסב דחה במהרה את הצבת האתגר, אך הג'נרל מנג'ר של התוכנית, מייק פולי, קבע קרב ביניהם לאירוע סאמרסלאם.
באירוע שהתקיים ב-21 באוגוסט, ריינס ורוסב רבו עוד לפני הקרב והקרב הוכרע ללא תוצאה.
לאחר שרוסב הפריע לריינס בקרב המועמדות לתואר האליפות האוניברסלית, ריינס ניצח את רוסב באירוע התנגשות של אלופים וזכה באליפות ארצות הברית.
באירוע גיהנום בכלוב ריינס הגן בהצלחה על התואר בקרב החוזר ביניהם שסוגו היה "גיהנום בכלוב", מה שגרם לסיום הפיוד ביניהם.
ריינס היה אחד מחמשת המשתתפים בקרב ההדחות המסורתי של סדרת ההישרדות כחלק מקבוצת Raw לצד קווין אואנס, כריס ג'ריקו, סת' רולינס וברון סטרומן, קרב שבו קבוצתו הפסידה.
ב-28 בנובמבר ריינס איתגר את האלוף האוניברסלי, קווין אואנס, לקרב שלא על האליפות והתנאי היה שאם ריינס ינצח הוא יקבל קרב חוזר להילחם הפעם על התואר.
ריינס ניצח בקרב זה מה שהוביל לקרב בין השניים באירוע Roadblock: End of the Line, שהתקיים ב-18 בדצמבר ובו הפסיד כתוצאה מפסילה לאחר הפרעה מצד כריס ג'ריקו, שתקף את אואנס ומנע מריינס לזכות בתואר.
ב-9 בינואר 2017 ריינס הפסיד בקרב שניים על אחד נגד ג'ריקו ואואנס, מה שסיים תקופה של 106 ימים כאלוף ארצות הברית.
באירוע רויאל ראמבל נקבע קרב ללא פסילות על האליפות האוניברסלית בין אואנס לבין ריינס, קרב שבו חברו של אואנס, כריס ג'ריקו, היה תלוי בתוך כלוב כרישים מעל הזירה.
בקרב זה ריינס הפסיד לאחר שברון סטרומן התערב ותקף את ריינס.
יותר מאוחר באותו האירוע, ריינס נכנס כמספר ה-30 והאחרון של קרב הרויאל ראמבל, הדיח את בריי וויאט, כריס ג'ריקו ואנדרטייקר, אך הודח בסופו של דבר על ידי הזוכה של אותה השנה, רנדי אורטון.
באירוע פאסטליין, שנערך ב-5 במרץ, ריינס גבר על סטרומן והפך למתאבק הראשון שהצליח להצמיד ולנצח את סטרומן בזמן שהותו ברוסטר הראשי.
לילה לאחר מכן בתוכנית Raw ריינס נקרא לזירה על ידי סטרומן, מוזיקת הכניסה של ריינס נוגנה, אך נקטעה ונוגנה במקום מוזיקת הכניסה של אנדרטייקר, סטרומן יצא מהזירה ורומן ריינס הגיעה לעימות נגד אנדרטייקר, אנדרטייקר ביצע את מהלך הצ'וקסלאם על ריינס ויצא מהזירה.
באירוע רסלמניה 33 נפגשו השניים לקרב ללא חוקים, ובו ריינס גבר על אנדרטייקר.
קרב זה היה הקרב השלישי ברציפות של ריינס כקרב המרכזי של רסלמניה וניצחון זה למעשה הפך את המאזן של אנדרטייקר ל-23 ניצחונות ו-2 הפסדים (המתאבק הראשון שהצליח לעצור את הרצף ולהנחיל לאנדרטייקר הפסד היה ברוק לסנר).
לילה לאחר מכן בתוכנית Raw ריינס פתח את התוכנית תחת עשר דקות של קריאות בוז צורמות של הקהל, שמנעו ממנו לדבר, והמילים היחידות שריינס אמר היו "עכשיו זה החצר שלי".
לאחר מכן ריינס המשיך ביריבותו נגד סטרומן, שתקף אותו, הכניס אותו לרכב אמבולנס והפך אותו בעודו בתוך הרכב.
רומן ריינס נעדר מפעילות כחלק מהעלילה וחזר לזירה ב-30 באפריל באירוע פייבאק לקרב נגד סטרומן, שבו ריינס הפסיד.
ריינס השתתף בקרב המחומש שהיה קרב מועמדות לתואר האליפות האוניברסלית באירוע חוקי אקסטרים, שבנוסף כלל את בריי וויאט, פין באלור, סמואה ג'ו וסת' רולינס, קרב שבו ג'ו ניצח.
ב-19 ביוני הציב אתגר לאירוע סאמרסלאם בפני מי שיהיה האלוף האוניברסלי, אך לאחר מכן סטרומן חזר בתוך אמבולנס והפריע למהלך הקרב שלו נגד ג'ו, תקף אותו ואף איתגר אותו לקרב אמבולנס באירוע Great Balls of Fire.
ריינס הפסיד בקרב זה, שהתקיים ב-9 ביולי.
באירוע סאמרסלאם, שנערך ב-20 באוגוסט, ריינס הוצמד לניצחון על ידי ברוק לסנר בקרב המרובע על האליפות האוניברסלית, שכלל בנוסף את סטרומן וג'ו.
לאחר פיוד קצר נגד ג'ון סינה, שאותו ניצח באירוע ללא רחמים ב-24 בספטמבר ובלילה לאחר מכן ב-Raw, ואף תיאר את הניצחונות כניצחונות הגדולים ביותר בקריירה שלו.
באירוע סדרת ההישרדות, שהתקיים ב-19 בנובמבר, המגן ניצחו את קבוצת הניו דיי.
לילה לאחר מכן בתוכנית Raw ריינס ניצח את המיז וזכה באליפות הבין-יבשתית, מה שהפך את ריינס להיות אלוף גראנד סלאם (שפירושו: מתאבק שזכה בארבע אליפויות של ארגון אחד).
לאחר הזכייה בתואר, ריינס תכנן לתת במה למתאבקים שירצו להתאבק נגדו על התואר כחלק שגרתי מהתוכנית של Raw, במסגרת אתגר זה הצליח להגן על התואר נגד מתאבקים כמו אליאס, ג'ייסון ג'ורדן, סזארו וסמואה ג'ו.
ב-22 בינואר 2018 במסגרת הפרק המיוחד לכבוד 25 שנות פעילות ל-Raw, ריינס הפסיד למיז בקרב החוזר ביניהם על התואר, מה שסיים תקופה של 63 ימים כאלוף הבין יבשתי.
האלוף האוניברסלי, הלוקמיה והחזרה (2018–2019)
ריינס התחרה בקרב הרויאל ראמבל המסורתי של האירוע רויאל ראמבל, שהתקיים ב-28 בינואר, נשאר בין שני המתאבקים האחרונים בזירה, אך הודח על ידי שינסקה נקאמורה היפני, שזכה בקרב.
ב-12 במרץ ריינס הושעה לאחר שהתבטא באופן לא ראוי (השעיה על פי העלילה).
שבוע לאחר מכן נעצר על פי העלילה על ידי שירות המרשלים של ארצות הברית, נאזק על ידם באזיקים ואף תקף אותם, לפתע מוזיקת הכניסה של לסנר נוגנה והאחרון תקף את ריינס שניסה להגן על עצמו בסיטואציה המורכבת, אך ללא הצלחה.
באירוע רסלמניה 34, שהתקיים ב-8 באפריל, ריינס כשל בניסיונו לזכות בתואר האליפות האוניברסלית לאחר שספג שישה ממהלכי הסיום של לסנר, ה-F5, קרב שבו החל לדמם לקראת סופו.
לילה לאחר מכן בתוכנית Raw החל לדבר על הקרב נגד לסנר, אך בשלב מסוים נקטע על ידי המתאבק סמואה ג'ו, שלא הופיע בתוכנית זמן רב.
ג'ו קרא לריינס כישלון עקב ההפסד שלו ללסנר ברסלמניה ועל ההפסד העתידי שלו בקרב הנוסף בינו לבין לסנר על התואר שיתקיים באירוע הרויאל ראמבל הגדול ביותר, ואמר שיחכה לו לאחר מכן ויפגוש אותו לקרב באירוע באקלאש, שייערך ב-6 במאי.
באירוע הרויאל ראמבל הגדול ביותר, שהתקיים ב-27 באפריל, ריינס הפסיד ללסנר בקרב כלוב על האליפות, כשסיום הקרב התנהל כך שריינס ביצע על לסנר את מהלך הספיר על דופן הזירה וכתוצאה מכך צד הכלוב התפרק ולסנר הוא זה שנגע ראשון ברצפה וכתוצאה מכך שמר על תואר האליפות האוניברסלית.
ב-30 באפריל ריינס ביחד עם בובי לאשלי וברון סטרומן ניצחו בקרב שלושה על שלושה את סמי זיין, קווין אואנס וג'ינדר מהאל.
באירוע באקלאש, רומן ריינס גבר על סמואה ג'ו לאחר שביצע את מהלך הסיום שלו, ה"ספיר".
לילה לאחר מכן בתוכנית Raw, ריינס השתתף בקרב משולש שכלל את פין באלור וסמי זיין אשר שימש כקרב העפלה לקרב הסולם "כסף בבנק", שיתקיים באירוע כסף בבנק, בקרב המשולש באלור ניצח והעפיל לקרב הסולם.
שבוע לאחר מכן בתוכנית Raw, שהתקיימה בלונדון, אנגליה, ריינס התלונן בפני קורט אנגל שיש קונספירציה נגדו וזאת לאחר שבקרב המשולש הוא הפסיד בגלל התערבות של ג'ינדר מהאל.
כנקמה, ריינס תקף את ג'ינדר פעמיים באותו הערב ומנע ממהאל להיות חלק מהקרב המרכזי של התוכנית, שהיה קרב העפלה משולש שנקבע לו נגד בובי לאשלי ואליאס על מקום בקרב "כסף בבנק".
ב-21 במאי ריינס וסת' רולינס ניצחו בקרב זוגות את קווין אואנס וג'ינדר מהאל.
ב-4 ביוני, ריינס ורולינס הפסידו בקרב זוגות לאליאס וג'ינדר מהאל.
באירוע כסף בבנק, שנערך ב-17 ביוני, רומן ריינס גבר על ג'ינדר מהאל.
לילה לאחר מכן בתוכנית Raw, ריינס שיתף פעולה עם בובי לאשלי וביחד הם ניצחו את הריבייבל (דאש ויילדר וסקוט דוסון).
שבוע לאחר מכן, קורט אנגל הכריז על קיומו של קרב בין ריינס לבין לאשלי באירוע חוקי אקסטרים שייערך בחודש יולי.
באותו הערב, ריינס ולאשלי נוצחו בקרב זוגות על ידי הריבייבל.
ב-2 ביולי ריינס התאבק בשני קרבות זוגות שונים, האחד ביחד עם סת' רולינס כשהם ניצחו כתוצאה מפסילה את דולף זיגלר ודרו מקנטייר, והאחר ביחד עם בובי לאשלי כשהם ניצחו כתוצאה מפסילה את הריבייבל.
באירוע חוקי אקסטרים, שנערך ב-15 ביולי, ריינס נוצח על ידי לאשלי.
בקרב המרכזי של התוכנית של ה-23 ביולי, ריינס גבר על לאשלי ולכן הפך למועמד לתואר האליפות האוניברסלית נגד האלוף, ברוק לסנר, באירוע סאמרסלאם.
ב-6 באוגוסט, ריינס ניצח את ברון קורבין.
באירוע סאמרסלאם, שנערך ב-19 באוגוסט, ריינס ניצח את לסנר וזכה בהאליפות האוניברסלית, ובכך הפך למתאבק השני (לאחר לסנר) שבקריירה שלו החזיק באליפות זו ובאליפות ה-WWE.
יממה לאחר מכן בתוכנית Raw, ריינס הגן על האליפות האוניברסלית נגד פין באלור ועשה זאת בהצלחה.
לאחר הקרב, ברון סטרומן תכנן לפדות את מזוודת "כסף בבנק" שלו, אך עוד לפני שהצליח לעשות זאת, חברי קבוצת המגן (דין אמברוז וסת' רולינס) נחלצו לעזרתו של ריינס ומנעו מסטרומן את הפדייה, לאחר מכן השלושה עמדו מעל סטרומן וביצעו את התנועה המזוהה של הקבוצה, מה שלכאורה גרם לחזרת הקבוצה.
בשבוע לאחר מכן במסגרת הקרב המרכזי של הערב, ריינס הצטוות לסטרומן בקרב זוגות נגד דולף זיגלר ודרו מקינטייר, שבו תוצאתו הייתה פסילה כתוצאה מתקיפה בלתי פוסקת של זיגלר ומקינטייר.
באירוע גיהנום בכלוב, שנערך ב-16 בספטמבר, ריינס וסטרומן התחרו אחד נגד השני.
ב-24 בספטמבר, קבוצת ה"מגן" ניצחה את ברון קורבין ו-The Authors of Pain (אקאם ורזאר).
שבוע לאחר מכן, ריינס גבר על דולף זיגלר בקרב שאינו היה על התואר.
באירוע סופר שואו-דאון, שנערך ב-6 באוקטובר, שלישיית "המגן" ניצחה את סטרומן, זיגלר ומקינטייר.
יומיים לאחר מכן בקרב המרכזי של התוכנית Raw, חברי קבוצת "המגן" הפסידו לאותם סטרומן, זיגלר ומקינטייר.
שבוע לאחר מכן, "המגן" ניצחו שוב את סטרומן, זיגלר ומקינטייר.
ב-22 באוקטובר 2018, כחודשיים לאחר שזכה בחגורת האליפות, הודיע ריינס כי בשל מחלת הלוקמיה איתה הוא מתמודד משנת 2008 הוא נאלץ לוותר על חגורת האליפות ולצאת מזירת ההיאבקות, אך הוסיף כי אין זו הודעה על פרישה, וכי הוא מקווה שיוכל בעתיד לשוב לזירה.
ב-25 בפברואר 2019, ריינס חזר והופיע בתוכנית Raw.
הוא ציין שמחלתו בנסיגה, ושהוא חוזר להיות חלק פעיל מהארגון.